Sobota, 14.September 2013 18:20
ŽILINA – Niektorí z Vás si už mohli všimnúť, že sa v týchto dňoch začala registrácia členov do Občianskeho združenia Žilinskí Fanatici (ďalej len OZ ŽF).
Členom OZ ŽF sa môže stať každý, kto fandí Žiline, každý kto má žlto-zelené srdce a má chuť a vôľu podporovať našich športovcov doma, vonku i v zahraničí. Obzvlášť radi privítame v našich radoch ľudí aktívnych, ktorí okrem fandenia radi priložia ruku k dielu a dokážu pre Žilinu a Žilinských Fanatikov niečo obetovať. Pomáhať môžete pri výrobe choreografií, pri výrobe a navrhovaní suvenírov, ale aj pri vymýšľaní nových chorálov či pokrikov. Samozrejme iniciatíve sa medze nekladú a radi privítame aj vaše vlastné nápady.
Výhody plynúce z členstva v OZ ŽF sú nasledujúce:
- zľava pri nákupe suvenírov z dielne Žilinských Fanatikov,
- vstup zdarma na domáce zápasy MsHK Žilina a ďalšie akcie s MsHK spojené,
- zľava 15% v predajni Thor Steinar v OC Mirage Žilina (2. poschodie),
- zľava 30% na pizze, jedlá a nealko nápoje v Pizza express Michaelo na pobočkách Hájik a Vlčince (neplatí pre rozvoz),
- zľava na rôzne druhy alko a nealko nápojov v Clube 1908 na rôznych udalostiach organizovaných pre členov OZ ŽF.
O ďalších výhodách Vás budeme priebežne informovať, nakoľko s partnermi komunikujeme aj v týchto dňoch.
Ako sa môžete stať členom Žilinských Fanatikov?
Stačí, ak prídete do Clubu 1908, tam vyplníte prihlášku (meno, priezvisko, dátum narodenia, kontakt) a ste členom OZ ŽF a ihneď si môžete prevziať aj členskú kartu, ktorá je platná do septembra 2014.
Diskusia